रायपुररानी से दिल्ली के लिए शुरू होगी बस सेवा
सिटी रिपोर्टर | रायपुररानी/बरवाला
रायपुररानीआसपास के लोगों को जल्द ही रायपुररानी से दिल्ली के लिए सीधी सीधी बस सेवा उपलब्ध होने वाली है। इसकी मांग इलाकावासियों की ओर से कई वर्षों से की जा रही है। फरवरी में गुरु रविदास भवन में परिवहन मंत्री कृष्ण पंवार के समक्ष भी लोग यह मांग उठा चुके हैं। रायपुररानी इलाके के दैनिक यात्रियों का शाहबाद, कुरुक्षेत्र, करनाल, पानीपत तथा दिल्ली आना-जाना लगा रहता है। पहले यहां से दिल्ली के लिए सीधी बस चलती थी, लेकिन पूर्ववर्ती कांग्रेस सरकार के दौरान यह सीधी बस सेवा बंद हो गई थी।
परिवहन विभाग के जीएम आरके गाेयल, चंडीगढ़ से इस बारे में बात की गई तो उन्होंने बताया कि विभाग की ओर से मार्च के शुरू में ही रायपुररानी से दिल्ली तक सीधी बस सेवा जल्द प्रारंभ की जाएगी। वे जल्द ही इस बारे विधायक लतिका शर्मा को मिलकर अवगत कराएंगे।
hin_Deva mai_Deva hin_Deva hin_Deva